Tîm pêl-droed cenedlaethol Estonia

Mae Tîm pêl-droed cenedlaethol Estonia (Estoneg: Eesti jalgpallikoondis) yn cynrychioli Estonia yn y byd pêl-droed ac maent yn dod o dan reolaeth Cymdeithas Bêl-droed Estonia (Estoneg: Eesti Jalgpalli Lii) (EJL), corff llywodraethol y gamp yn y wlad. Mae'r EJL yn aelodau o gonffederasiwn Pêl-droed Ewrop (UEFA).

Ffurfiwyd yr EJL ym 1921 a daethant yn aelodau o FIFA ym 1923 a chystadlu yng Ngemau Olympaidd 1924 ym Mharis. Ym 1940 cafodd Estonia ei oresgyn gan yr Undeb Sofietaidd gyda'r EJL yn cael ei ddiddymu hyd nes 1991 pan lwyddodd Estonia i sicrhau annibyniaeth.

Ym 1992 ymunodd yr EJL ag UEFA a chwarae eu gêm gyntaf fel gwlad annibynnol ers trechu Latfia ar 20 Gorffennaf 1940 gyda gêm gyfartal yn erbyn Slofenia ar 3 Mehefin 1992.

Nid yw Estonia erioed wedi cyrraedd rowndiau terfynol Cwpan y Byd na Phencampwriaeth Ewrop ond yn 2011 llwyddodd Estonia i gyrraedd Gemau Ail Gyfle Ewro 2012 cyn colli yn erbyn Gweriniaeth Iwerddon.

Cyfeiriadau


Estonia
Categori:Pêl-droed yn Ewrop